**GREIPSTADIL. NO**

SakslisteReferatReferatSaklisteReferat styremøte – Håndballgruppa

Nederst i skjemaet

**Tirsdag 03. januar 2023 klokken 19.00 til 21.00.**

Tilstede: Kenneth Tønnesland, Monika Strandli, Randi Lian, Nina Frigstad, Iril Berge Hansen, Odd Erik Skomedal og Tone Ramsland.

Første del av møtet hadde vi hyggelig besøk av utviklingskonsulent Kurt Eckholdt fra NHF Region SørVest. Han holdt et innlegg om Fair Play, frivillighet og kamparrangement, og presenterte klubbhusets sertifiseringsløp. Etterpå svarte han på spørsmål fra styret, blant annet om rekruttering og tips til arbeidsinstruks tilhørende ulike styreverv.

Fair Play: Felles Fair Play kampanje “God stemning I hallen”. Fair Play må settes på dagsorden i klubbene - gjennom Fair Play vert, trenermøter og foreldremøter. Skal bidra til at alle håndballkamper foregår i trygge rammer der mestringsglede og Fair Play står i fokus.

Frivillighet: Viktigheten av frivillighet og hva man får ved å være frivillig (bl.a. sosialt fellesskap, nettverk, følelse av å bidra), hvordan rekruttere og få flere til å bidra, hvordan bygge kultur og forslag til agenda på foreldremøte.

Kamparrangement: Hva som kjennetegner gode arrangementer, markedsføring av arrangementer, arrangementsutvalg og gjennomføring av kamparrangement.

Klubbhusets sertifiseringsløp: I NHF sin nye strategiplan er styrking av klubbene et prioritert satsningsområde. Dermed er det innført en sertifiseringsordning for klubber, som innebærer at flere regionalt ansatte blir koblet på. Det blir jevnlig og løpende oppfølging av klubb og utvalgte frivillige, løpende registrering, evaluering, tilbakemelding og oppfølging.

I etterkant av møtet fikk alle styremedlemmer tilsendt lysbildefremvisningen fra innlegget til Eckholdt, samt rekrutteringsplan og forslag til arbeidsbeskrivelser tilhørende verv.

**1 - 23 Referat fra forrige møte**

Godkjent

**2 - 23 Økonomi**

* 50% av startkontigenten til serien er betalt.
* Hvem er fritatt fra treningsavgift? Trenere, dommere, styret og TH- laget.
* Hvem er fritatt fra medlemsavgift? Dommere.
* TH-laget betaler kun medlemsavgift, og håndballforbundet betaler treningsavgiften.
* Hva gjør vi med de som ikke betaler avgift? Denne sesongen er det registrert 36 stk. som ikke har betalt. Videreformidler til foreldrekontaktene at de gir en påminnelse. Og informerer om at det er mulig å søke om økonomisk støtte til dem som måtte trenge det.

**3 - 23 Spill og trening**

* Trenerattesten: På idrettstinget i 2021 ble trenerattesten obligatorisk for alle trenere i norsk idrett. Tar det opp på trenermøte og legger ut informasjon med link til trenerattesten på trenersiden på Facebook.
* Frist for innbetaling av lisens for de som fyller 13 år dette kalenderåret var 01.01.23.

**4 - 23 Spill og registrering**

**5 - 23 Organisasjon**

* 17. Mai: Flertallet i styret har stemt for å bidra til å holde 17. mai i bygda. Randi fra organisasjon skal være håndballens representant i 17. mai-komiteen. Hun videreformidler informasjon fra komiteen til styret. Vi går i gang med å planlegge hva håndballens bidrag på 17. mai skal være.
* I år prøver vi kanonballturnering istedenfor idrettsgalla.
* Kontakter Kjetil Aasen angående blomstersalg til våren. I år prøver vi å gjøre det enklere og mer oversiktlig med tanke på utvalg, bestilling og henting.
* Ble ikke romjulsturnering i år, da det var for få påmeldte.
* Det blir fest for trenere, foreldrekontakter og styremedlemmer 10. februar.

**6 - 23 Marked**

**7 - 23 Årshjulet**

* Årshjulet må oppdateres for 2023.
* Forslag til budsjett inneværende år.
* Årsmøtepapirene må gjøres klar.

**8 - 23 Eventuelt**

* Styret søker lokalbankfondet Søgne & Greipstad sparebank om støtte til den kommende kanonballturneringen. Søknadsfrist 28.02.23.
* Tilbakemeldinger etter endringer på nettsiden sendes til ansvarlig for nettsiden. Flere positive endringer har blitt gjort. Fremdeles noen områder som kan bli bedre.
* Neste styremøte er tirsdag 07.02.23.